Ясмин (Yasmin) като Мерсилон (Mercilon) е 21-дневно комбинирано хапче, а между двете лекарства няма разлика в начина на действие.
Тъй като не се произвеждат от една и съща компания (Ясмин (Yasmin) се произвежда от Bayer, а Мерсилон (Mercilon) е продукт на Merck Sharp and Dohme) самите таблетки се различават, както и опаковките на лекарствата. Но реалната разлика между двата продукта са хормоните, които съдържат.
И двете лекарства съдържат етинилестрадиол, форма на естрогена, но различни варианти на прогестерон. Мерсилон (Mercilon) съдържа прогестерон наречен дезогестрел, а Ясмин (Yasmin) - прогестерон под формата на дроспиренон.
Освен основната си задача – предпазването от нежелана бременност, дроспирерон показва висока ефективност в лечението на симптомите на акне. Затова, ако търсите 21-дневно хапче, осигуряващо ви защита срещу бременност, което може да ви помогне и при акне (в някои случаи), Ясмин (Yasmin) може да се окаже най-подходящият вариант за вас.
Мерсилон (Mercilon) съдържа по-ниска доза естроген в сравнение с някои други лекарства, затова е идеалният продукт, ако сте чувствителни към естрогена или към страничните реакции, които може да предизвика.
Накратко, зависи от историята на заболяванията ви и от това към какви симптоми и странични реакции сте предразположени, когато става въпрос за преценка кое лекарство би било най-подходящото за вас.